Malema vang weer graadJulius Malema tydens ‘n perskonferensie op 13 Oktober 2016 (Skermskoot uit EWN-video van die konferensie) Julius Malema, leier van die EFF, ontvang Woensdag ŉ BA Honneurs-graad in filosofie van die Universiteit van Suid-Afrika (Unisa). Die EFF het in ŉ verklaring gesê Malema sal die graad tydens ŉ geleentheid op die Unisa-kampus in Pretoria ontvang. “Ons is trots op hierdie prestasie, aangesien dit aan almal die waarde van onderrig beklemtoon,” het die party gesê. In Maart verlede jaar het die EFF ook aangekondig dat Malema ŉ BA-graad van Unisa ontvang het. Malema is vroeg in sy politieke loopbaan baie gespot omdat hy nie matriekwiskunde en houtwerk geslaag het nie. Hy ontvang sy graad net drie weke nadat Mbuyiseni Ndlozi, woordvoerder van die EFF, sy doktorsgraad in die filosofie van politieke studies van die Universiteit van die Witwatersrand ontvang het.